Konaakiri-Philadelphia: Gollidal Hip Hop Hakkunde Moodi Majjam e Afrikan Flava Productions
Moodi Majjam, anndiraaɗo kadi Bee Djamz ko gunndol leydi Gine mariingol, jogorngol feeñude ko neeɓataa. Himo addori ngimri marndi dakamme, iloori e ɗaɗi kala neɗɗanke fooɗaniiɗo ndimu, potal, e demokrasiynakaagal.
Moodi Majjam ko feraaɗo, ko ganndo, ɗigginɗo ɗemɗe hittuɗe wano Fulfulde, Enngeleere, Faransiire ekn. Himo joganii hoore makko studio ko adii o yaltinde koral (album).
Himo siifidi alkawal (contract) e Afrikan Flava Productions, nduu ko suudu production ñiiɓundu nder Philadelphia, Amerik.
Ko Afrikan Flava Productions yaltinnoo e 2008 koral Mthodik ɗiɗaɓal. Ɗum addani diɗɗal Methodik lollere e fartaŋŋe mawɗe, waɗi ɓe anndaa e nder winndere ndee e mbaadi yaajundi. Hannde Yoriken, e Sindla Samake ko tugaale mawɗe e nder mbaylaandi ngimiri leydi Gine.
Afrikan Flava Productions gollidiino kadi e Kao Denero, Liyonaajo jammaaɗo hannde “The King of Freetown”. Ɓe gollidi e hitaande 2006 e koral “Freetown’s Most Wanted”, e 2008 kadi ɓe gollidi e koral “The New Beginning”. Hannde e nder Sarlon ko Kao Denero e LAJ woni ɓurɓe lollude e yiɗeede nder ngimri hip hop.
Ko ɗum waɗi haawnaaki wi’en Moodi Majjam timminii yiitude laawol ngol faade ɓamteere, ƴellitaare, e lollere, tawde o arsikaama huuwondiral moƴyungal kanko e Afrikan Flava.
E nder jeewtidal Peeral.com e CEO Afrikan Flava Productions on, Md. Algassimu wii: “Moodi Majjam ko suka kelɗuɗo, waawɗo golle mum ɗen, nunɗuɗo, annduɗo ko fewndii anndi kadi no ɗum yeewtirtee e nder ngimri.
“Wonaa ɗum tun, min mi meeɗaali gollidude e naalanke (artist) jogiiɗo softeende e cuucal, e faamu wano Moodi Majjam. Miɗo hoolii o juhiray en ko heewi e nder ɗii duuɓi arooji”.
“Moodi Majjam rekoodii gimi ɗuuɗuɗii. Meɗen eɓɓi yaltinde koral makko aranal ngal e lewru febraa’iilu, 2014” Moodi Alagassimu timminiri yeewtere mum.
http://fuutamedia.com/ecrire/?exec=configurer_identite
peral
hamada
Wallifiiɓe
- والي براكنة يهدد سكان دار البركة باستعمال القوة ضدهم ذاذا رفضا مصادرة اراضيهم
- الثقافة الجنسية.. كلام في الممنوع — للكبار فقط
- اهالي كيفة ينشرون غسيلهم امام الرئيس بعد محنة زويرات
- المطالب الفئوية في موريتانيا ازمة متفاقمة حين اتهم مسعود النظام بتجنيس الصحراوين البيض
- السنغال تنتظر منظومة صواريخ ايرانية وروحاني يصفها يالشريك المميز
- [...]
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fur_Latn zsm_Latn hau_Latn fuv_Latn ara_Arab ara_Arab ara_Arab ara_Arab ara_Arab unk